b'\n_START_ARTICLE_\nRiivo Roose\n_START_PARAGRAPH_\nRiivo Roose (s\xc3\xbcndinud 23. juulil 1987) on eesti orienteeruja ja rogainija.\n_START_SECTION_\nHaridus\n_START_PARAGRAPH_\nTa l\xc3\xb5petas 2006. aastal Hugo Treffneri G\xc3\xbcmnaasiumi ja 2012. aastal Tartu \xc3\x9clikooli matemaatika-informaatikateaduskonna arvutiteaduse instituudi tarkvaratehnika eriala ning sai tehnikateaduse magistri kraadi magistrit\xc3\xb6\xc3\xb6ga "Automated Resource Optimization in Business Processes" ("Automatiseeritud ressursside optimeerimine \xc3\xa4riprotsessides").\n_START_SECTION_\nSporditulemused\n_START_PARAGRAPH_\nRiivo Roose harrastab rattaorienteerumist ja rogaini._NEWLINE_Osalenud 2012. ja 2014. aasta rattaorienteerumise maailmameistriv\xc3\xb5istlustel ja 2015. aasta rattaorienteerumise Euroopa meistriv\xc3\xb5istlustel. Parim tulemus 35. koht tavarajal 2014 rattaorienteerumise MMil Poolas Bia\xc5\x82ystokis._NEWLINE_2005. aastal v\xc3\xb5itis koos M\xc3\xa4rt Roosaarega meesjuunioride klassis esikoha rogaini Euroopa meistriv\xc3\xb5istlustel N\xc3\xb5val. 2014. aastal sai koos M\xc3\xa4rt Roosaarega rogaini Euroopa meistriv\xc3\xb5istlustel Oraval meesv\xc3\xb5istkondade seas 8. koha. 2015. aastal tuli T\xc5\xa1ehhis Novohradsk\xc3\xa9 hory m\xc3\xa4estikus koos Sander Mirmega meesv\xc3\xb5istkondade klassis rogaini Euroopa meistriks.'